मलिया के बाघ में बेलिया फूले हे फुलवा,
चमेलिया फूले हे फुलवा।
 घोड़वा चढ़ल आबे कवन दुलहा।
 छोडू़ छयला, छोडू़ छयला, दहिन मोरा बहियाँ।
 फूटे दहु संखाचूड़ी, नाहि मुरुकि बहियाँ।
 फेनो के पेन्हयबो सुगइ, लाली लाली हे चूड़िया।
 कहाँ तूहूँ पयबो परभु, लाली लाली चूड़िया।
 अम्माँ पउती पयबो सुगइ, लाल लाल चूड़िया।
 जब हम होयबो कवन साही के बेटिया।
 जब हम होयबो कवन साही बहिनियाँ।
 जब हम होयबो कवन साही के बेटवा।
 जब हम होयबो कवन साही भतीजवा। 